Nog drie in hof oor moord op DA-raadslid | Maroela Media
Nog drie verdagtes is in hegtenis geneem in verband met die moord op Johannes Baatjies (49), ŉ DA-raadslid van Daniëlskuil in die Noord-Kaap.
Kapt. Philani Nkwalase, woordvoerder van die Valke, het gesê Charles Thompson Mpondomisa (39), Matthews Legodu (49) en Richard Hasana (33) is in hegtenis geneem. Hulle is aangekla van die moorde op Baatjies en sy sakevennoot, Shuping Nose. Zonisele Magawu (29), ŉ ANC-wykskandidaat in die afgelope munisipale verkiesing wat reeds in Augustus in hegtenis geneem is, staan op dieselfde aanklagte tereg.
Mpondomisa, Legodu en Hasana het Woensdag in die Postmasburg-landdroshof verskyn, het Nkwalase gesê. Hulle sal weer op 22 September saam met Magawu in die Daniëlskuil-landdroshof verskyn waar hulle om borgtog sal aansoek doen.
Puik gedoen met opvolgwerk. Geluk al die betrokke lede.
Vreemd dat hierdie saak nog voortgaan. Die beskuldigde is van die ANC en die SAPD en die howe word deur die ANC-regering beheer. Nog 2 maande en hy kom los op n tegniese punt.